**Referat fra foreldremøte på Bekkeblom tirsdag 6.9.16**

**Tilstede: Ruben, Elvine, Brage, Even, Ludvik, Alette og Tobias.**

**Sander og Kristoffer Johan på Trollklubb foreldremøte.**

**Forventninger til oss på Bekkeblom:** At vi fortsetter å jobbe sånn som vi gjorde i fjor. Ros for å lære barna å være inkluderende.

**Våre forventninger til dere:** Merke klær, sko og matpakker. Dere som har søsken må være nøye med å merke på nytt, vi har flere nye på avdelingen, og da vet ikke de om søsken som har gått her tidligere. Alt av klær til barnet er deres ansvar, dere må legge i hylla det dere vil at barnet deres skal ha på seg ut. Mange av dere har allerede denne rutinen på plass, mens andre ikke har det. Vi håper at dette er noe alle får til.

Ta med klær hjem til tørk. Ikke heng det inn i tørkeskapet på ettermiddagen. Da blir det surt, spør oss hvis du er usikker.

**Klær og sko:** At dere har klær og sko etter vær og årstid. Sjekk kurven for skiftetøy jevnlig. Vi har ikke låneklær her i barnehagen. Så hvis noe mangler må vi ringe dere og dere må komme med det.

**Dagsrytme/ rutiner hos oss på Bekkeblom:** Barnehagen åpner 06.45. Frokost ca 8-8.15. Frilek frem til ca 9.30, da er det ryddetid og samlingsstund. Vi har aktiviteter eller tur mellom kl10-11.15. Vi ønsker at dere gir beskjed om dere kommer senere. Eller at dere leverer før 10. Lunsj ca 11.30. Enten går vi ut eller så leker vi inne etter lunsj, vi spiser frukt kl 14.

**Levering og henting:** Siden vi nå er tre voksne på avdelingen, ønsker vi at dere kommer inn med barna på morgenen. Dette er fordi vi ønsker å beholde roen rundt bordet eller på gulvet. Vi har yngre barn enn i fjor og disse klarer ikke like godt å sitte alene ved bordet når den voksne må reise seg hele tiden. Husk å legge frem klær i hylla til barna og gi oss beskjeder hvis det skulle være noe.

**Tavla i gangen:** Dere ønsker at vi fortsetter å skrive på den. Dere opplever at den er til hjelp når dere snakker med barnet om hva det har gjort i barnehagen.

**Hjemmesiden:** Dere ønsker fortsatt at vi bruker den til beskjeder, bilder o.l. Hvis noen ikke har abonnert på den ennå, anbefaler vi at dere gjør det fordi da slipper dere sjekke etter nye innlegg, da får dere mail hver gang det legges ut nye ting.

Ønske om å legge ut sangtekster.

**Språkløyper:** Målet med kompetanseutviklingspakken språkløyper, er å styrke barnehagens daglige arbeid med barns språklæring gjennom ulike leseaktivteter.

Vi har mål om å lese litt hver dag. Hver mandag er det satt av Språkløyper på planen, da deler vi barna inn i grupper å ha leseaktiviteter. Vi leser på ulike måter, vi bruker konkreter, ser bok på prosjektor, leser ved å bare se på bilder.

Ulike måter å lese på. Vi skal skape leselyst hos alle.

Vi blir også å gjennomføre vennesamlinger, der vi jobber med inkuldering og samarbeid. Kommer på måneds plan i høst.

Vi vil ikke ha bursdagsinvitasjoner i hylla. Vi kan heller dele ut telefonliste.

Vi snakker om at det er viktig å poengtere at det er foreldrene som bestemmer hvem som bes i bursdag. Hvem skal man invitere? Viktig og inkludere og ikke unnlate 1-2 stykker, skal man be samme årskull. Foreldrene snakker ilag.

 **Foreldrekaffe:**I oktober blir det foreldrekaffe i forbindelse med at vi jobber med FORUT aksjonen.

Billedtaking i barnehagen tas av fotograf, tas kun gruppebilde.

Hva gjør ekstraressursen (Frøydis)

Språktrening, individuell eller gruppe. Rim, regler og spill. Spør gjerne om råd når det gjelder språk eller tale.

Barnehagen har et nært samarbeid med PPT.

**Turdag:** Vi kommer til å veksle mellom tirsdager og torsdager. Fordi vi er 4 voksne på tirsdager og da er det lettere og dele barnegruppa i to. Hva skjer med Trollskogen når det nye sykehjemmet bygges. Ingunn har sendt brev til kommunen at den må flyttes før de går i gang med byggingen. Vi i personalgruppa har kommet frem til to forskjellige forslag på hvor den kan stå.

Hvis det er noe dere lurer på eller der vil ta opp, snakk med Kine eller sen en mail til kine.ingebrigtsen@maalselv.kommune.no

**Hilsen oss på Bekkeblom**

**Siri, Mette, Frøydis og Kine**